##  Javno obvestilo, vabilo, zahvala, opravičilo

V e-gradivih predelaj poglavje Besedilne vrste, Javno obvestilo. V pomoč ti je tudi spletna stran <http://www.s-sers.mb.edus.si/gradiva/w3/slo/101_javno_obvestilo/02_obravnava.html>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve.

|  |  |
| --- | --- |
| **Predznanje**  | V 1. letniku ste spoznali uradne dopise (zahvala, opravičilo in vabilo).Zapiši, kaj je za njih značilno in kakšna je njihova zgradba.Uradno zahvalo tudi napiši. (Predstavljaj si, da pomagaš pri organizaciji humanitarne akcije. Zadolžijo te, da se po končanem delu prostovoljcem zahvališ.)Svojo nalogo fotografiraj/skeniraj in oddaj v rubriko **Predznanje.** |
| **Cilji** | S številkami 1–7 označi, kaj od navedenega bi postavil za svoj prvi cilj, kaj za nadaljnje:– razložiti, kako se javna besedila razlikujejo od uradnih dopisov;– predstaviti značilnosti javnega obvestila, vabila, zahvale, opravičila;– napisati javno obvestilo;– napisati javno vabilo;– napisati javno zahvalo;– napisati javno opravičilo;– poiskati v časopisih/revijah obvestilo, vabilo, zahvalo, opravičilo. |
| **Strategije** | Razmisli in v e-Listovnik zapiši odgovore na vprašanja:1. Kako bom dosegel zastavljene cilje?
2. Kdo mi bo pri tem pomagal?
3. Ali poznam učinkovite strategije učenja in dela z viri?
 |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve): – razloži, zakaj so javna obvestila, vabila, zahvale, opravičila enogovorna besedila;– razloži, kako se javna besedila razlikujejo od uradnih dopisov;– poslušaj posnetek na spletni povezavi <http://www.s-sers.mb.edus.si/gradiva/w3/slo/101_javno_obvestilo/02_obravnava.html> in odgovori na vprašanja, ki so na omenjeni spletni stran;  – zapiši značilnosti javnega obvestila in katere podatke običajno vsebuje ( V pomoč ti je spletna stran <http://www.s-sers.mb.edus.si/gradiva/w3/slo/101_javno_obvestilo/04_obravnava.html>;– zapiši tudi značilnosti javne zahvale, opravičila in vabila;– napiši javno obvestilo (ki bi ga kot ravnatelj objavil na oglasni deski dijaške skupnosti ali prebral kot okrožnico), v katerem dijake, učitelje in šolske delavce obveščaš o športnem dnevu, ki bo čez 14 dni. Podatke o času, kraju in dogajanju na športnem dnevu si izmisli sam.;– napiši javno vabilo na košarkarsko tekmo med dijaki vaše šole in gostujočo ekipo iz druge šole;– napiši javno zahvalo pokroviteljem šolskega športnega društva;– napiši v šolskem glasilu javno opravičilo sošolcu, ker si v svojem članku v prejšnji številki napačno zapisal njegovo ime.Pri reševanju si pomagaj tudi s sintezo, ki je na spletni povezavi <http://www.s-sers.mb.edus.si/gradiva/w3/slo/101_javno_obvestilo/06_naloge.html> in reši miselni vzorec, ki je na omenjeni spletni strani. Za utrditev snovi lahko poslušaš tudi posnetek na spletni povezavi <http://www.s-sers.mb.edus.si/gradiva/w3/slo/101_javno_obvestilo/05_obravnava.html> in odgovoriš na vprašanja.Dno obrazcaVrh obrazcaRešene naloge fotografiraj/skeniraj in jih oddaj v razdelek **Dokazi.** |
| **Samoevalvacija** | V e-Listovniku dopolni povedi:1. Na znanje/izdelek sem ponosen, ker \_\_\_\_\_\_\_\_\_\_\_\_\_\_
2. Ko sem se učil/pripravljal ta izdelek, sem se naučil/spoznal \_\_\_\_\_
3. Moje znanje/izdelek dokazuje, da znam/razumem \_\_\_\_\_\_\_\_\_\_
4. Iz učenja/izdelka je razvidno, da sem v pripravo vložil veliko truda, ker \_\_\_\_\_\_\_\_\_\_\_\_\_\_
 |

|  |
| --- |
| **Standard znanja** |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://www.s-sers.mb.edus.si/gradiva/w3/slo/101_javno_obvestilo/02_obravnava.html>, 20. 8. 2018

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 2. Učbenik za slovenski jezik v 2. letniku gimnazij in srednjih strokovnih šol. Ljubljana: Rokus Klett, 2009.

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 2. Delovni zvezek za slovenski jezik v 2. letniku gimnazij in srednjih strokovnih šol. Ljubljana: Rokus Klett, 2009.